Cyfoeth Naturiol Cymru / Ein cynllun busnes
Ein gweithgareddau a'n cyllid 2019–2020
Croeso i'n Cynllun Busnes ar gyfer 2019/20, sy'n nodi'r hyn yr ydym yn bwriadu ei gyflawni dros y flwyddyn i ddod. Mae'n ffurfio trydedd flwyddyn ein Cynllun Corfforaethol hyd at 2022. Cam yw'r Cynllun Busnes tuag at ddatblygu ffordd newydd o weithio ac mae'n cynllunio ac yn anelu at nodau cyffredin mewn ffordd gydweithredol yn dilyn 2 ddarn allweddol o ddeddfwriaeth, sef Deddf Llesiant Cenedlaethau'r Dyfodol (Cymru) 2015 a Deddf yr Amgylchedd (Cymru) 2016. Yn ogystal â'n rôl barhaus ceir deg blaenoriaeth sy'n cynrychioli'r darnau mwyaf penodol o waith y byddwn yn mynd i'r afael â hwy yn ystod 2019/20. Bydd ein holl flaenoriaethau yn cael eu cyllido i gyflawni'r uchelgais a amlinellwyd yn y Cynllun Busnes hwn:
Datblygu CNC
Cyflawni Datganiadau Ardal
Ymateb i ymadawiad y DU o'r Undeb Ewropeaidd
Rheoli Dŵr yn Gynaliadwy
Rheolaeth o dir yr ydym yn ei reoli yn y dyfodol a chydweithio gydag eraill
Mynd i'r afael â gweithgarwch gwastraff anghyfreithlon
Hwyluso'r defnydd o ynni adnewyddadwy a datgarboneiddio
Rydym yn canolbwyntio ar barhau â'n rheolaeth gynaliadwy o adnoddau naturiol a'i rhoi ar waith. Mae ein Hadroddiad ar Sefyllfa Adnoddau Naturiol yn nodi rhai o'r heriau a'r cyfleoedd sydd gennym ar hyn o bryd. Fel y gallwn roi sylw i'r cyfleoedd i reoli adnoddau naturiol yn gynaliadwy er mwyn cynyddu llesiant, a thrwy fabwysiadu egwyddorion rheoli adnoddau naturiol yn gynaliadwy yn y ffordd rydym yn gweithio, rydym wedi datblygu ein casgliad cyntaf o Amcanion Llesiant. Gan ddechrau trwy gynnwys ein rhanddeiliaid, yn fewnol ac yn allanol, rydym wedi ystyried sut y gallwn gydweithio gyda'n partneriaid ac integreiddio ein hamcanion gydag amcanion eraill ac ar draws y Nodau Llesiant. Bydd hyn yn ein helpu i sicrhau y bydd ein gweithgareddau'n atal heriau'r Adroddiad ar Sefyllfa Adnoddau Naturiol rhag gwaethygu yn y tymor hir.
Cynllun Busnes 2019/20 PDF [403.8 KB]
Llythyr Cylch Gwaith 2019 - 20 PDF [386.9 KB]
Adroddiad Blynyddol a Chyfrifon Cynllun Menter Cynllun Corfforaethol hyd at 2022: Ein Amcanion Llesiant Rhagor